Партийните врачки апелират изборите да бъдат чак през 2074 година
ПАРТИЙНИТЕ ЦЕНТРАЛИ - Родните партийни лидери изпаднаха в следпразничен ступор, въртят се наляво-надясно и не знаят накъде да поемат.Причината за настъпилия смут е единното предсказание на партийните врачки, астролози, нумеролози и екстрасенси, които единодушно заявили, че най-близкият благоприятен период за провеждане на парламентарни избори е чак през лятото на 2074 година. Низ от ретроградни Меркурии, Сатурнови дупки, черна магия, несъответстващ сбор на цифрите на датите, лоша енергия и няколко полуясни предсказания на Нострадамус, Ванга и Димитър Пенев спъват провеждането на избори предполагаемия доскоро период през пролетта на 2017. Както е известно, политическите лидери не взимат важни решения без консултации със знахарки, хомеопатки, слънцеяди, астро-масажисти и всякаква подобна паплач. "Аз по принцип не съм суеверен, ама всъщност съм ебати скандалния бастун" - призна си неназован роден политически лидер, преди да си върже червено конче на всеки крайник. zhelyo